བསྐྱར་བ་ཉིད་འོས་སུ་ཆེ་མོད།
འོན་ཀྱང་འདི་འདྲ་བའི་གཏམ་འཆལ་གྱིས་ད་དུང་ཡང་མང་པོ་ཞིག་གི་རྒྱུད་ལ་དོགས་པ་དང་ཐེ་ཚོམ་ངན་
པ་སྐྱེ་བ་དང་། དེང་དུས་རྣམ་དཔྱོད་དང་ལྡན་པ་ཉུང་བའི་དབང་གིས་ལུང་ངན་འདི་དག་ལ་དགག་པ་
ཙམ་མེད་ན། ངེས་པར་ཚད་མར་གྱུར་པའི་ལུང་ཞིག་གོ་སྙམ་ནས་ལོག་རྟོག་གི་ས་བོན་རྒྱུད་ལ་བསྐྲུན་
པས་རྣམ་སྨིན་བརྣག་པར་དཀའ་བ་མྱོང་བར་འགྱུར་བ་སོགས་ལ་མ་བཟོད་པས་ལྷག་བསམ་བཟང་བས་
དགག་སྒྲུབ་ཅུང་ཟད་འགོད་ན། དེ་ཡང་སློབ་དཔོན་པདྨའི་གསུང་ལ་ཁ་གཡར་བའི་ལུང་བསྟན་ཡིན་ཚུལ་
ཚིག་དམ་དུམ་ཁ་ཤས་ཡོད་འདུག་པའི་ནང་ནས་སྔོན་ཆད་མིག་ལམ་དུ་སོན་པར། ལེགས་སྐར་སྐྱེ་བ་
མདོ་ཁམས་ཕྱོགས་ནས་འབྱུང་། །སྤྱན་རས་གཟིགས་ཀྱི་སྤྲུལ་པ་ཡིན་ངེས་ཟེར། །བསྟན་པའི་མགོ་ཉེས་
མཛད་སྤྱོད་གླིང་ལོག་མཁན། །སྤྲུལ་པའི་སྐུ་ལ་རིན་ཆེན་རྒྱན་འདོགས་ཤིང་། །ཐེམ་པའི་འོག་ནས་དམ་
སྲིའི་ སྲོག་སྙིང་བཏོན། ། །ཤཱཀྱ་མུ་ནེའི་ རབ་གནས་འཆུག་ པའི་མཐུས། །ཉི་ཟླ་མཐོ་གང་ཁྲུ་གང་མར་
བབས་པས། །དང་པོའི་གཟའ་སྐར་གནས་མེད་འཁྲུག་པར་འགྱུར། །གླིང་ལོག་ལོ་གཅིག་ཟླ་བ་བཅུ་
གསུམ་འབྱུང་། །ཞེས་དང་། ཡང་། ། ལུང་ བསྟན་ འདི་ ཁའི་ ཚིག་ ཡིན་ ནམ། ། གཞན་ ཞིག་ ཏུ་ དྲངས་ པར།
ཁྱོད་ཀྱི་གཟུགས་བརྙན་བགྱིས་པའི་འདྲ་འབག་ལ། །མ་འོངས་དུས་ན་འགྲོ་ཕན་ཆེར་འབྱུང་ཚེ། །བདག་
གིས་ལོག་པའི་རྒྱན་ཆ་འདོགས་པར་ཤོག །ཅེས་དང་། །ཡང་འགའ་ཞིག་ཏུ། །སྤྲུལ་སྐུའི་དབུ་ལ་ལོངས་
- 230 -

༄༅།།འཇམ་མགོན་ཆོས་ཀྱི་རྒྱལ་པོ་ཙོང་ཁ་པའི་རྣམ་ཐར།།
སྐུའི་པྲོག་ཞུ་བསྐྱོན། ། ཉི་ཟླ་དཔག་ཚད་ཙམ་གྱིས་དམའ་རུ་སོང་། །ཟེར་བ་སོགས་སྨོ་ལབ་འདྲ་བའི་
བབ་ཅོལ་སྣ་ཚོགས་སྨྲ་བ་རྣམས་ལ་མཁས་པའི་དབང་པོ་བྲག་སྒོ་རབ་འབྱམས་པས་པདྨ་བཀའ་ཐང་ལ་
སྔ་རབས་པའི་རང་བཟོའི་ཚིག་ལྷད་ཀྱི་སྐྱོན་ཞུགས་པ་རྣམས་དགག་པ་དང་ཆབས་ཅིག་ལུང་བསྟན་ཡིན་
ཚུལ་གོང་འཁོད་རྣམས་ལའང་གནད་དུ་ཁེལ་བའི་དགག་པ་མཛད་འདུག་ཀྱང་། འདི་དག་དཔར་དུ་མ་
འཁོད་པས་དཔེ་རྒྱུན་ཤིན་ཏུ་དཀོན་པར་སྣང་བས་ཕལ་མོ་ཆེའི་མིག་ལམ་དུ་སོན་པ་མེད་འདྲ་བས་དེ་
དག་གི་ལུང་ཡང་འདིར་ཟུར་ཙམ་འདྲེན་ན། དེ་ལ་དང་པོར། ལེགས་སྐར་སྐྱེ་བ་མདོ་ཁམས་ཕྱོགས་ནས་
འབྱུང་། །ཞེས་པ་འདི་ལ་བྲག་སྒོ་རབ་འབྱམས་པའི་གསུང་དུ། སྤྱིར་ལེགས་པའི་སྐར་མ་ཟེར་བ་ནི་ལོས་
ཡོད་ཀྱང་།
སྟོན་པའི་དུས་སུ་ཡོད་པའི་དགེ་སློང་ལེགས་པའི་སྐར་མ་ཟེར་བ་གང་ནས་ཀྱང་བཤད་པའི་
ཁུངས་བདག་གིས་ནི་མ་མཐོང་། ཞེས་དང་། མདོ་སྡེ་རྣམས་སུ་སྟོན་པའི་རིམ་གྲོ་བ་ཀུན་དགའ་བོ་ལས་
ཡོད་པར་མ་བཤད། ཅེས་གསུངས་པ་རྣམས་ནི་ངེས་པར་དོན་ལ་གནས་ཏེ། དེ་ཡང་ད་ལྟའི་བཀའ་ཐང་
ཤེལ་བྲག་མ་སོགས་ཀྱི་ཚིག་རིས་སུ། དང་པོར་དགེ་སློང་ལེགས་པའི་སྐར་མ་ཞེས་པས་སྟོན་པའི་ཉེ་
གནས་བྱས་ཚུལ་དང་། དེ་ནས་ནམ་ཞིག་ནས་ལོག་ལྟ་སྐྱེས་ཏེ། ལོ་ནི་ཉི་ཤུ་རྩ་ལྔ་ཁྱོད་གཡོག་བྱས། ཡོན་
ཏན་ཏིལ་འབྲུ་ཙམ་ཞིག་ངས་མ་མཐོང་། །ཟས་གཙང་སྲས་པོ་རྒྱལ་སྲིད་མ་ཟིན་པའི། །གོ་མ་ཆོད་ཀྱི་མི་
འཁྱམས་རྐང་འདྲེན་པོ། །ཞེས་སོགས་སྐུར་བ་བཏབ་ཅིང་ཁྲོས་ནས་འགྲོ་ཚུལ་དང་། ལེགས་སྐར་གྱི་བློ་
ལ་མདོ་སྡེ་བཅུ་གཉིས་ཁ་ཏོན་དུ་བྱེད་རྒྱུ་ཡོད་ཚུལ་སོགས་ནི་བཀའ་ཐང་དུ་བླུན་པོ་གཞན་གྱིས་རང་
བཟོའི་ཚིག་ལྷད་བཅུག་པ་ངེས་པར་ཡིན་ཏེ། སྟོན་པ་སངས་རྒྱས་ཀྱི་རྟོགས་པ་བརྗོད་པའི་མདོ་སྡེ་རྣམས་
སུ་ཤཱཀྱ་ཐུབ་པའི་རིམ་གྲོ་བ་ཀུན་དགའ་བོ་མ་གཏོགས་སྔ་ཕྱི་གཉིས་བྱུང་བར་གང་ནས་ཀྱང་མ་བཤད་ལ།
ལྷག་པར་དགེ་སློང་ལེགས་པའི་སྐར་མ་ཞེས་པས་བྱས་པར་བཤད་པ་ནི་བདག་ཅག་གིས་ཀྱང་གང་
དུའང་མ་ མཐོང་ཞིང་། ། དེ་ ལ་ ཁོ་ན་རེ། ཁྱོད་ཀྱིས་མ་མཐོང་ཤེས་བྱ་མང་། །བོང་བུས་མ་བགྲོད་ལམ་
འཕྲང་མང་། །ཞེས་པ་ལྟར་ཁྱོད་རང་མཐོང་རྒྱ་ཆུང་བས་ལན་པར་སྣང་བས་ཁྱོད་ཀྱིས་མ་མཐོང་བ་ཙམ་
གྱིས་མ་བྱུང་བར་ཁས་ལེན་མི་ཐུབ་བོ་ཞེ་ན། འོ་ན། བསྐལ་བཟང་སངས་རྒྱས་བྱིངས་དང་མི་འདྲ་བའི་
སངས་རྒྱས་ཤཱཀྱ་ཐུབ་པ་ལ་རིམ་གྲོ་བ་སྔ་རྟིང་གཉིས་བྱུང་བའི་ལོ་རྒྱུས་ཚད་ལྡན་གྱི་མདོ་རྒྱུད་འདི་ནས་
གསུངས་ཞེས་པའི་ཁུངས་སྟོན་རྒྱུ་ཞིག་དགོས་པར་སྣང་ཡང་སྔོན་ཆད་རྙིང་མ་བ་མཁས་པ་སུ་ལའང་
ཁུངས་སྟོན་རྒྱུ་མ་བྱུང་བ་མ་ཟད། རིས་མེད་མཁས་གྲུབ་གཞན་གྱི་གསན་གཟིགས་ཀྱི་ཡུལ་དུའང་གྱུར་
མི་འདུག་པས་དེའི་ཁུངས་ཚད་ལྡན་མེད་པ་ནི་དེ་གས་གྲུབ་ཅིང་། དེ་བཞིན་དུ་དགེ་སློང་ལེགས་སྐར་ལ་
-231-

༄༅།།འཇམ་མགོན་ཆོས་ཀྱི་རྒྱལ་པོ་ཙོང་ཁ་པའི་རྣམ་ཐར།།
མདོ་སྡེ་བཅུ་གཉིས་ཁ་ཏོན་དུ་བྱེད་རྒྱུ་ཡོད་པར་བཤད་འདུག་པ། ལེགས་སྐར་གྱི་རྒྱུད་ཀྱི་མདོ་སྡེ་བཅུ་
གཉིས་ པོ་ དེ་ སྟོན་ པ་ཤཱཀྱ་ཐུབ་པས་གསུངས་པའི་བཀའ་ཡིན་ནམ། དེ་མིན་སངས་རྒྱས་འོད་སྲུངས་
སོགས་གཞན་ཞིག་གི་བཀའ་ཡིན། དང་པོ་ལྟར་ན། སྟོན་པ་ཤཱཀྱ་ཐུབ་པས་མདོ་སྡེ་བཅུ་གཉིས་གསུངས་
པ་ལེགས་སྐར་གྱིས་ཐོས་པ་མ་ཟད། བློ་ལ་བཟུང་ནས་ཁ་ཏོན་དུའང་བྱེད་བཞིན་དུ། ཡོན་ཏན་ཏིལ་འབྲུ་
ཙམ་ཞིག་ངས་མ་མཐོང་ཞེས་མངོན་སུམ་ལ་བསྙོན་ནས་སྐུར་བ་བཏབ་པ་མི་འཐད།
ཕྱི་མ་ལྟར་ན་མ་
ཡིན་ཏེ། དེའི་ཚེ་འོད་སྲུངས་སོགས་ཀྱི་བསྟན་པ་འགག་ཟིན་པའི་ཕྱིར། དེ་ལ་ཁོ་ན་རེ། སྐྱོན་མེད་དེ།
དགེ་སློང་ལྷས་སྦྱིན་ཡང་སངས་རྒྱས་ལ་ལོག་པར་ལྟ་བ་ཡིན་ན་ཡང་། དེའི་རྒྱུད་ལ་ཆོས་ཀྱི་ཕུང་པོ་གཅིག་
ཡོད་པར་བཤད་པ་དང་མཚུངས་སོ་ཞེ་ན། མི་མཚུངས་ཏེ། དགེ་སློང་ལྷས་སྦྱིན་གྱིས་སངས་རྒྱས་ཀྱི་སྐུ་
གསུང་ཐུགས་ཀྱི་ཡོན་ཏན་མཐོང་ནས་དེ་དག་ལ་འགྲན་སེམས་ཀྱིས་ལོག་པར་ཞུགས་པ་ལས། ལེགས་
སྐར་བཞིན་དུ་ཡོན་ཏན་ཏིལ་འབྲུ་ཙམ་མ་མཐོང་བ་མ་ཡིན་པའི་ཕྱིར་དང་། ངེས་དོན་དུ་ལྷས་སྦྱིན་དང་།
མུ་སྟེགས་སྟོན་པ་དྲུག་སོགས་སངས་རྒྱས་ཉིད་ཀྱི་སྐུའི་ཡོན་ཏན་གྱི་ཆེ་བ་འདོན་པའི་སླད་དུ་གདུལ་བྱ་
འདུལ་བའི་ཐབས་མཁས་ ཀྱི་སྤྲུལ་པ་ཡིན་པར་ངེས་དོན་གྱི་མདོ་སྡེ་སོགས་ལས་གསུངས་པའི་ཕྱིར།
གལ་ཏེ་ལེགས་སྐར་ཀྱང་དེ་དག་དང་འདྲ་བའི་སྤྲུལ་པ་ཡིན་ནོ་ཞེ་ན། ལེགས་སྐར་ཞེས་ངན་ངན་པོར་
བཟུང་བ་དོན་མེད་པ་ཉིད་དུ་ཟད་དོ། །དེས་ན་སངས་རྒྱས་ལ་སྙིང་ཐག་པ་ནས་ལོག་པར་ལྟ་བའི་ལས་ཀྱི་
སྒྲིབ་ པ་ཚན་པོ་ཆེ་དང་ལྡན་པའི་གང་ཟག་གི་རྒྱུད་ལ་མདོ་སྡེ་བཅུ་གཉིས་འབད་མེད་དུ་ཐོན་པའི་ཤེས་
རབ་མི་སྲིད་པས་ཚུལ་འདི་ཡང་རིགས་པའི་གཏམ་མ་ཡིན་ནོ། །ཡང་བཀའ་ཐང་དུ། ལེགས་སྐར་སྐྱེ་བ་
དེའི་ཕྱི་མ་ལ་མེ་ཏོག་ལྡུམ་རར་ཡི་དྭགས་སུ་སྐྱེ་བར་བཤད་པ་དང་། ཡང་ལོ་རྒྱུས་འགའ་ཞིག་ཏུ། ལེགས་
སྐར་སྟོན་པའི་མཛད་པར་ ལོག་མཐོང་བས། །ས་ཡི་མཐོངས་ཕྱེ་དམྱལ་བ་ཆེན་པོར་སྐྱེས། །ཞེས་ཀྱང་
བཤད་འདུག་རུང་གོང་དུ་ལུང་རིགས་ཀྱིས་བཀག་པ་ལྟར་སངས་རྒྱས་ཀྱི་རིམ་གྲོ་བ་དགེ་སློང་ལེགས་
སྐར་ཞེས་པ་ནི་མ་བྱུང་བར་ངེས་ལ། དེར་མ་ཟད་སངས་རྒྱས་ལ་ལོག་ལྟ་ཚན་པོ་ཆེ་སྐྱེས་པའི་གང་ཟག་ནི་
ཕྱི་མ་མནར་མེད་ལ་སོགས་པའི་དམྱལ་བའི་གནས་སུ་ཚེ་བར་བསྐལ་ལ་སོགས་པར་གནས་དགོས་པས་
རིང་པོར་མ་ལོན་པར་མི་ལུས་ཙམ་ཡང་ཐོབ་པའི་གནས་མེད་ན་ལོ་རྒྱུས་འདི་དག་གང་ནས་བསམས་
ཀྱང་འཐད་པར་མ་མཐོང་ཞིང་། དེ་ལ་བརྟེན་ནས་བྲག་སྒོ་རབ་འབྱམས་པའི་གསུང་དུ། ཚུལ་འདི་དག་
ལ་དཔགས་ན། དང་པོར་བཀའ་ཐང་དུ་ཚིག་ལྷད་བཅུག་ནས་རྗེས་སུ་ལུང་བསྟན་ངན་པ་ཞིག་བརྩམ་
བསམ་པ་ཡིན་འདུག ཅེས་གསུངས་པ་ལྟར་ཀུན་སློང་ངན་པ་འགའ་ཞིག་གིས་དེ་ལྟར་བགྱིས་པའམ།
-232-

༄༅།།འཇམ་མགོན་ཆོས་ཀྱི་རྒྱལ་པོ་ཙོང་ཁ་པའི་རྣམ་ཐར།།
ཡང་ན། བཀའ་ཐང་དུ་འདིས་མི་ཚད་པའི་ལྷད་ཞུགས་སྣ་ཚོགས་ཡོད་པ་དུས་ཕྱིས་ཀྱི་རྙིང་མའི་མཁས་
གྲུབ་ཀྱི་གཙོ་བོ་རྒོད་ཚང་སྣ་ཚོགས་རང་གྲོལ་གྱིས་ཀྱང་ཞལ་གྱིས་བཞེས་པ་མ་ཟད་ལྷད་ཞུགས་ཇི་དང་
ཇི་ ཡོད་ མཁས་ དབང་ བྲག་ སྒོ་ ཪབ་འབྱམས་པ་དང་། སྣ་ཚོགས་རང་ གྲོལ་སོགས་ཀྱི་དྲི་བ་རྩོད་ ལན་
རྣམས་ སུ་ བལྟས་ན་ཤེས་པ་ལས་འདིར་ཐམས་ཅད་འགོད་པ་སྐབས་སུ་མ་བབ་ཅིང་། དེས་ན་སྔར་
འགའ་ཞིག་གིས་རང་ བཟོའི་ཚིག་ལྷད་བཅུག་པ་དེ་དུས་ཕྱིས་ཀྱི་བླུན་པོ་ ཕྱོགས་ཞེན་ཅན་ཞིག་གིས་
མཐོང་བ་ན་བརྟག་དཔྱད་མ་ཤེས་པར་སྟོན་པའི་རིམ་གྲོ་བ་དགེ་སློང་ལེགས་སྐར་ཞེས་པ་ཞིག་བྱུང་ཤག་
དང་། གང་ཟག་ངན་པ་ཞིག་ཡིན་ཤག་གིས་དེའི་སྐྱེ་བ་རྗེ་ཐམས་ཅད་མཁྱེན་པ་ཡིན་ཞེས་པའི་ལུང་ངན་
ཞིག་བརྩམས་ན་རྗེ་ཙོང་ཁ་པའི་མཛད་འཕྲིན་སྙན་གྲགས་དང་། རི་བོ་དགེ་ལུགས་པའི་བསྟན་པ་ལ་
གནོད་པར་འགྱུར་རམ་སྙམ་པའི་ཀུན་སློང་གིས་བྱས་པ་ཡིན་འདུག་ཀྱང་། དེ་ནི་ཉི་མའི་དཀྱིལ་འཁོར་ལ་
མཛུབ་མོ་བཙུགས་ནས་འདི་ནི་མུན་པའི་རང་བཞིན་ནོ་ཞེས་སྨྲས་པ་ལྟར་བློ་གྲོས་དང་ལྡན་པ་སུ་འདྲ་
ཞིག་གི་ཡང་རྣ་ལམ་དུ་འགྲོ་བ་མ་ཡིན་ཏེ། ཅིའི་ཕྱིར་ན། རྗེ་ཙོང་ཁ་པ་ཆེན་པོ་ནི་ཚད་ལྡན་གྱི་མདོ་རྒྱུད་དུ་
མ་ནས་ལན་གཅིག་མིན་པར་ལུང་བསྟན་ཚུལ་སྔར་གོང་དུ་དྲངས་པ་ལྟར་དང༌། དེའི་ནང་ནས་སློབ་
དཔོན་པད་འབྱུང་ཉིད་ཀྱིས། དགའ་ལྡན་ཞེས་བྱའི་དགོན་གནས་དམ་པ་རུ། །མཁས་པའི་མཆོག་གྱུར་
མདོ་རྒྱུད་དོན་ལ་མཁས། །ཞེས་པ་ནས། བློ་དང་བཟང་གི་མཚན་ཅན་སྐྱེས་བུ་འབྱུང༌། །གསང་ཚན་ལས་
རབ་རྡོ་རྗེ་བདེ་བ་སྩལ། །ཞེས་དང་། བཻ་རོ་ཙ་ནའི་སྐྱེ་བ་ཞིག ། ། དབུས་ ཕྱོགས་ དགེ་ ལྡན་ ཞེས་ བྱཪ་
འབྱུང༌། །བྱང་སེམས་བློ་བཟང་ཞེས་གྲགས་པ། །ཞེས་སོགས་ཀྱིས་རྩོད་མེད་ ཀྱི་སྐྱེས་བུར་ལུང་བསྟན་
བཞིན་དུ། ཕྱོགས་གཅིག་ནས་ལེགས་སྐར་གྱི་སྐྱེ་བ་ཡིན་ཞེས་སྔ་ཚིག་རྗེས་འགལ་གྱི་ལུང་བསྟན་ཅི་ལ་
མཛད། དེར་མ་ཟད་རྗེ་ཐམས་ཅད་མཁྱེན་པའི་རྣམ་ཐར་ནི་གོང་དུ་བཀོད་པ་ལྟར། སྐུ་གཞོན་ནུ་ནས་
རྒྱལ་བའི་བསྟན་ པ་ རིན་ པོ་ ཆེའི་ སྒོར་ཞུགས། དབུས་གཙང་དག་པའི་ ཞིང་ དུ་ བྱོན་ནས་ མདོ་ སྔགས་
གཞུང་ལུགས་ཀུན་ལ་ཐོས་བསམ་གྱིས་སྒྲོ་འདོགས་ལེགས་པར་བཅད། ཐོས་དོན་ཉམས་སུ་བཞེས་པས་
ས་ལམ་གྱི་རྟོགས་པ་ཁྱད་པར་ཅན་དུ་མ་ཐུགས་རྒྱུད་ལ་འཁྲུངས། རྗེ་བཙུན་འཇམ་དཔལ་དབྱངས་ཀྱིས་
དགེ་བའི་བཤེས་གཉེན་དངོས་སུ་མཛད་དེ་ཡང་དག་པའི་ལྟ་བ་དང་། ལམ་རིམ་པ་གཉིས་ཀྱི་དཀའ་བའི་
གནད་སོགས་ལ་ཐེ་ཚོམ་གྱི་དྲ་བ་དྲུངས་ནས་ཕྱུངས། དབུ་མའི་ལྟ་བ་ཕུ་ཐག་ཆོད་པ་བརྙེས་པས་སྟོན་པ་
སངས་རྒྱས་ཀྱི་ཡོན་ཏན་ལ་སྙིང་ཐག་པ་ནས་ངེས་ཤེས་འཁྲུངས་ཏེ་ཟབ་མོ་རྟེན་འབྲེལ་གྱི་སྒོ་ནས་བསྟོད་
པར་མཛད། དེ་ལ་སོགས་པ་མདོར་ན་བསྟན་པ་རིན་པོ་ཆེ་ལ་མ་རྟོགས་པ་དང་ལོག་པར་རྟོག་པའི་དྲི་མ་
-233-

༄༅།།འཇམ་མགོན་ཆོས་ཀྱི་རྒྱལ་པོ་ཙོང་ཁ་པའི་རྣམ་ཐར།།
དྲུངས་ནས་ཕྱུངས་ཏེ་གསེར་སྦྱངས་བཙོ་མ་བྱི་དོར་བྱས་པ་ལྟ་བུར་མཛད་པ་སོགས་དུས་ཀྱི་མཐའ་འདིར་
རྗེ་ཙོང་ཁ་པས་བསྟན་པ་ལ་བྱ་བ་མཛད་པ་ཙམ་དུས་མཚུངས་པ་དང་ཕྱིས་བྱོན་པའི་མཁས་གྲུབ་གཞན་
སུས་ཀྱང་མ་མཛད་པ་མངོན་སུམ་ཚད་མས་གྲུབ་པ་དེ་ལྟར་ཡིན་ན། ལེགས་སྐར་སངས་རྒྱས་ལ་ལོག་ལྟ་
སྐྱེས་པའི་གང་ཟག་དེས་སྐྱེ་བ་ཕྱི་མ་ལ་ལུང་རྟོགས་ཀྱི་ཡོན་ཏན་དེ་ཙམ་ཐོབ། བསྟན་པ་ལ་བྱ་བ་དེ་ཙམ་
བྱས་པ་དེ་ལོག་ལྟ་སྐྱེས་པའི་མཐུ་ལས་བྱུང་བ་ཡིན་ཟེར་རམ། རྒྱུ་གང་ལ་བརྟེན་ནས་བྱུང་ཟེར་བློ་རྣལ་དུ་
ཕབ་ནས་བསམས་ན་ཤེས་སོ། །
ཡང་། སྤྱན་ རས་ གཟིགས་ ཀྱི་ སྤྲུལ་ པ་ ཡིན་ ངེས་ཟེར། །ཞེས་ པ་ནི། ། དམིགས་ མེད་ བརྩེ་ བའི་
གཏེར་ཆེན་སྤྱན་རས་གཟིགས། །ཞེས་པ་ལ་མ་རངས་པའི་ཚིག་སྟེ། དེ་ལྟར་ཟེར་ཡང་དོན་དུ་སྤྱན་རས་
གཟིགས་ཀྱི་ སྤྲུལ་པ་མིན་ཞེས་ཟེར་རྒྱུར་སྣང་རུང་། རྗེ་བླ་མ་ནི་སྤྱན་ཪས་གཟིགས་སུ་མ་ཟད་རིགས་
གསུམ་ཀུན་འདུས་ཀྱི་ངོ་བོ་ཡིན་པར་ཚད་མའི་ལུང་གིས་གྲུབ་ཅིང་། མང་དུ་བརྗོད་མ་དགོས་ཏེ། དེང་
སང་དམིགས་བརྩེ་མའི་བསྙེན་པ་ཚད་ལྡན་སོང་བའི་གང་ཟག་གིས་རིགས་གསུམ་སྤྱི་སྒྲུབ་ཀྱི་སྒོ་ནས་
ལས་ཚོགས་དེ་དང་དེ་དག་བསྒྲུབས་ན་ཇི་ལྟར་བཤད་པའི་ལས་ཀུན་བདེ་བླག་ཏུ་འགྲུབ་བཞིན་པ་མངོན་
སུམ་དུ་གྱུར་པ་འདི་ག་ཡིན་ན་ལུང་རིགས་གཞན་གྱིས་བསྒྲུབ་པའི་ངལ་བ་སྟེན་མ་དགོས་སོ། ། བསྟན་
པའི་མགོ་ཉེས་མཛད་སྤྱོད་གླིང་ལོག་མཁན། །ཞེས་པ་ནི་ཚིག་ངན་མུ་ཅོར་དུ་སྨྲ་བ་ཙམ་ལས་སྙིང་པོ་མ་
མཆིས་པས་ལན་བྱ་མ་དགོས་ཤིང་། སྤྲུལ་པའི་སྐུ་ལ་རིན་ཆེན་རྒྱན་འདོགས་ཤིང་། །ཞེས་པ་ནི་རང་གི་
ནང་ཁྲོལ་ཕྱིར་བསྟན་པའི་ཚིག་སྟེ། དེ་ཡང་ལུང་བསྟན་འདི་རྩོམ་མཁན་གྱི་མཁས་པ་འགངས་ཆེན་དེའི་
བསམ་བློ་ལ། སྟོན་པ་ཤཱཀྱ་ཐུབ་པ་མཆོག་གི་སྤྲུལ་སྐུ་ཡིན་པ་དང་། མཆོག་གི་སྤྲུལ་སྐུ་དགེ་སློང་ཡིན་
དགོས་པ་ཙམ་ཞིག་རྣ་བས་ཐོས་པ་རྟགས་སུ་བཀོད་ནས། སྤྲུལ་སྐུ་ཡིན་ན་དགེ་སློང་གི་རྣམ་པ་ཅན་ཞིག་
ངེས་པར་དགོས་པ་ཡིན་འདུག་སྙམ་པ་ཞེ་ཕུགས་སུ་བཅུག་ནས་དགེ་སློང་ལ་རིན་པོ་ཆེའི་རྒྱན་འདོགས་
པ་མི་འོས་ཞེས་ཟེར་རྒྱུར་སྣང་རུང་། དེ་ནི་སྤྲུལ་སྐུ་ལ་མཆོག་གི་སྤྲུལ་སྐུ། སྐྱེ་བ་སྤྲུལ་སྐུ། བཟོ་བོ་སྤྲུལ་སྐུ་
གསུམ་དང་། སྤྲུལ་སྐུ་ཁྱད་པར་ཅན་སོགས་དུ་མ་ཡོད་པ་མ་ཤེས་པའི་རྫོབ་རྟགས་ཡང་དག་སྟེ། སྤྲུལ་སྐུ་
ལ་སངས་རྒྱས། བྱང་སེམས། ཡི་དམ་ཞི་ཁྲོ། མཁའ་འགྲོ། ཆོས་སྐྱོང་གི་རྣམ་པ་ཅན་ལ་སོགས་པ་ཇི་སྙེད་
ཅིག་འབྱུང་ན། དེ་ཐམས་ཅད་ལ་རིན་པོ་ཆེའི་རྒྱན་མི་འོས་པ་ཡིན་ནམ་སོམས་ཤིག ཡང་རྣམ་པ་གཅིག་
ཏུ། མཆོག་གི་སྤྲུལ་སྐུ་དགེ་སློང་གི་རྣམ་པ་ཅན་ལ་དབུ་རྒྱན་འབུལ་བ་མ་འོས་ཟེར་རྒྱུ་ཡིན་ཞེས་སྨྲ་ན།
དགེ་སློང་གི་རྟེན་ལ་དབུ་རྒྱན་སོགས་མི་རུང་ན། དགེ་སློང་ལ་སྔགས་བླ་མེད་ཀྱི་དབང་སོགས་བསྐུར་
-234-

༄༅།།འཇམ་མགོན་ཆོས་ཀྱི་རྒྱལ་པོ་ཙོང་ཁ་པའི་རྣམ་ཐར།།
བའི་ ཚེ་ དབུ་ རྒྱན་ ཐོར་ ཚུགས། རིགས་ལྔ། དར་དཔྱངས། སྟོད་གཡོགས། སྨད་གཡོགས། རིན་པོ་ཆེའི་
རྒྱན་སོགས